open-index/open-wikipedia-markdown huggingface dataset:
Minst

**Minst** () is en Dörp in de Gemeen Bremervöör, in’n Landkreis Rodenborg, Neddersassen. De Oort liggt an’t linke Över von de Oost.

## Geografie

De Naveröörd sünd Bremervöör mit Tingo in’n Noorden, Bevern in’n Oosten, Sandbossel in’n Süden, Mintenborg in’n Süüdwesten, Klenkendörp in’n Westen un Sprekens in’n Noordwesten.

## Historie

Minst kummt in’t 13. Johrhunnert toeerst in de Oorkunnen vör.

In’n Eersten Weltkrieg sünd acht Soldaten ut Minst fullen oder vermisst un in’n Tweten teihn.

1929 is de Gemeen Sandbossel Deel von de Gemeen Minst worrn. To’n 1. Oktober 1949 is Sandbossel denn aver wedder en egenstännige Gemeen worrn.

Minst weer von’n 1. Januar 1971 bet 1974 Maat von de Samtgemeen Oostdaal un is an’n 1. März 1974 denn bi de Gemeenreform in Neddersassen mit de Gemeen Bremervöör tohoopleggt worrn.

### Inwahnertall

### Wapen

Dat Wapen wiest op grönen Grund baven en gollen Eek un ünnen en gollen Wellenlien.

### Politik

Minst hett binnen de Gemeen Bremervöör en egen Oortsvörstand. Dat is Fridtjof Schröter.

### Religion

Minst is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

In dat Dörp steiht en Denkmaal för de Fullenen ut’n Tweten Weltkrieg. För de Doden ut’n Eersten Weltkrieg steiht en Denkmaal in Selsen bi de Kark.

### Verenen

De Börgervereen Minst hett sik 1974 grünnt, nadem dat Dörp Deel von de Gemeen Bremervöör worrn is, üm dat Dörpleven to plegen.

De Freewillige Füürwehr is 1950 grünnt worrn. Vörher harr dat al en Plichtfüürwehr in Minst geven.

## Infrastruktur

### Verkehr

Minst liggt an de Kreisstraat 148, de in’n Noorden na Bremervöör un in’n Süden na Sandbossel löppt. Lüttjere Straten gifft dat ans na Sprekens un Bevern.

## Weblenken

* Websteed to dat Dörp (hoochdüütsch)

## Footnoten
Friedrich Plettke

**Friedrich Plettke** (* 2. Januar 1864 in Flinten; † 1. Mai 1942 in Wesermünn) weer en düütschen Schriever un Heimatforscher.

Plettke is 1864 as Söhn von’n Buur un Imker Johann Jürgen Heinrich Plettke in Flinten in de Lümbörger Heid boren un is in Heuerstorf na Volksschool gahn. He hett von 1778 bet 1881 de Präparandenanstalt in Hankensbüttel un von 1881 bet 1884 dat Seminar in Beers besöcht.

Von 1884 bet 1886 weer he Schoolmeester in Tingo un hett dor Rebecka Mohrmann kennenlehrt, de he an’n 8. Juni 1889 freet hett. 1886 is he na Geestmünn versett worrn.

Plettke weer lange Tied Baas von dat Morgenstern-Museum von de Männer vom Morgenstern.

De Friedrich-Plettke-Weg in Bremerhaven is na em nöömt.

Sien Söhn Alfred Plettke weer ok Heimatforscher.

## Warken

* *Allgemeine Landes- und Volkskunde.* 1909 (tohoop mit Wilhelm Arens)
* *Ueber eine prähistorische Abfallgrube der jüngeren Bronzezeit bei Holssel, Kreis Lehe.* 1911
* *Führer durch die Geologische Abteilung.* 1920
* *Die Karlsburg: Hist. Erz. von d. Unterweser.* 1921
* *Strand- und Heidewanderungen im Mündungsgebiet der Weser.* 1922
* *Die Urzeit.* 1923
* *Vor- und Frühgeschichte des Regierungsbezirks Stade.* 1923
* *Die Zeit der nordindogermanischen Landnahme.* 1923
* *Die Zeit der nordindogermanischen Kulturblüte.* 1923
* *Der Urnenfriedhof Dingen, Kr. Wesermünde.* 1940

## Literatur

* Hans Gummel: *Friedrich Plettke: 1864 - 1942.* 1962
August Lenz

**August Lenz** (* 29. November 1910 in Düörpm; † 5. Dezember 1988 ok dor) weer en düütsch Footballspeler. He wurr de eerst Speler för de Düütsche Natschonalmannschop vun Borussia Düörpm.

De Stormspeler speel van 1935 bit 1949 bi Borussia Düörpm, he kunn 1936 ufstegen in de Gauliga, in 1947 he hatt de Westfaolenmeester, un 1947 un 1948 de Meesterschap in de Oberliga West winnen kunn. 

He hett 14 Lännerspelen für Düütschland bestreden. Na sien Tiet bi Borussia Düörpm hett he för 33 Johren en Gaststuuv bedreven. De Frünnenvereen "The UNITY" hett dat Gesicht vun Lenz as Bedüdensbild.
Apsley Cherry-Garrard

**Apsley George Benet Cherry-Garrard** (* 2. Januar 1886 in Bedford; † 18. Mai 1959 in Wheathampstead) weer en britisch Polarforscher.

He hett dat Winchester College un dat Christ Church College besöcht.

He nehm, nahdem he en Gebühr vun 1.000 Pund (2009 weern dat hoochrekend 50.000 Pund) betallt harr, an de Antarktisexpeditschoon vun Robert Falcon Scott van 1910 bit 1912 deel. Dorbi ünnernehm he as Biologie-Assistent tosommen mit Edward Wilson un Henry Bowers, de later tosommen mit Scott bi den Versöök, as Eerster den Süüdpol to erreichen, to Dood keemen, midden in den antarktischen Winter en Expeditschoon to de Erforschung vun Kaiserpinguinen. Berühmt wurr nahderhenn de vun hüm verfaat Reisebericht *Die schlimmste Reise der Welt*.

## Warken

* *The Worst Journey in the World (1922)* – *Die schlimmste Reise der Welt.* Semele Verlag, Berlin 2006, ISBN 3-938869-04-6

## Weblenken
* Dat Vörwoort to *Die schlimmste Reise der Welt*, herutgeven vun den Semele Verlag, Berlin 2006.
* ''The Worst Journey in the World'' in dat Project Gutenberg
* DNB-Katalog
* Personennaamdatei
Eosinopenie

De **Eosinopenie** is en Krankheitsbild vun’t Blood, dat en sünnere Form vun Leukopenie dorstellt. In dissen sünneren Fall sünd in’t Blood to wenig eosinophile Granulozyten.

Glukokortikoiden reduzeert dat Freesetten vun eosinophile Granulozyten ut dat Knakenmark un föddert togliek dat Afstarven vun disse Zellen (Apoptoos) in’t Geweev. Wenn disse Hormonen geven warrt oder in de Nevenneren (t.&nbsp;B. bi Stress) mehr as normal billt warrt, kann dat to en Eosinopenie föhren.
Isheim

**Isheim** () is en Dörp un Oortschop in de Gemeen Bremervöör, in’n Landkreis Rodenborg, Neddersassen. De Oort liggt an dat linke Över von de Meh.

## Geografie

Dat Dörp liggt in’t Moor. De eenzige Punkt, de höger liggt, is de Iseler.

De Naveröörd sünd Oostendörp in’n Noordoosten, Ottendörp in’n Süüdoosten, Neendamm in’n Süden, Mehdörp in’n Süüdwesten, Abbenseet in’n Westen un Hollen in’n Noordwesten.

## Historie

Isheim is 1780 dör Jürgen Christian Findörp as Moorkolonie grünnt worrn. De Naam kummt von’n Iseler, de as högerlegen Rebeed ut dat Moor rutkickt. Findörp is later ok in Isheim begraven worrn.

An’n 1. April 1929 is dat Dörp mit de Öörd Neendamm, Hönau un Lindörp to de Gemeen Sanddamm tohoopslaten worrn. Disse Gemeen is mit’n 1. Oktober 1949 denn oplööst worrn un Isheim hett mit Neendamm de Gemeen Isheim billt.

In’n Eersten Weltkrieg sünd 15 Soldaten ut Isheim fullen oder vermisst un in’n Tweten 15.

Isheim weer von’n 1. Januar 1971 bet 1974 Maat von de Samtgemeen Oostdaal un is an’n 1. März 1974 denn bi de Gemeenreform in Neddersassen Deel von de Gemeen Bremervöör worrn.

### Inwahnertall

### Wapen

Dat Wapen wiest op gollen Grund en grönen Schildfoot un dor op in swart dat Poortal von dat Findörp-Ehrenmaal un in dat Poortal en Findling mit’n Bookstaav *F* op.

### Politik

Isheim hett binnen de Gemeen Bremervöör en egen Oortsraad mit fiev Maten un en Oortsbörgermeester. Dat is Reiner Brandt. Fröher harr Isheim blots en Oortsvörsteiher.

Oortsvörsteihers:
* Hinrich Gerken

### Religion

Isheim is evangeelsch-luthersch präägt un billt en egen Kaspel mit de Findörp-Kark to dat ok Hönau-Lindörp, Neer-Ochenhusen, Oostendörp un Mehdörp tohöört.

De Findörp-Kark is 1958 boot worrn un hett toeerst to de Karkengemeen von de Liborius-Kark in Bremervöör tohöört. 1965 is de Kark denn Deel von de Karkengemeen von de Auferstehungskark in Bremervöör worrn. 1994 is dat Kaspel sülvstännig worrn.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut Mehdörp, Neendamm un Isheim ut de twee Weltkrieg’ steiht bi’n Karkhoff in Isheim.

## Weertschop un Infrastruktur

### Verkehr

Isheim liggt an de Kreisstraat 105, de in’n Süden na Bremervöör löppt un in’n Noordwesten in’n Landkreis Cuxhoben in de Kreisstraat 35 övergeiht, de na Abbenseet löppt. Lüttjere Straten gifft dat ans na Mehdörp, Ottendörp, Oostendörp un na Hollen.

### Scholen

In Isheim gifft dat de Grundschool Isheim mit 14 Lehrers un 108 Schölers.

## Literatur

* August Bachmann, Elfriede Bachmann: *Erdgeschichte, Ur- und Frühgeschichte, Geschichte - Ein Überblick in Iselersheim 1780 - 1980.* Bremervöör 1980

## Weblenken

* Heimaatvereen Isheim (hoochdüütsch)

## Footnoten
Flagg vun Prince Edward Island

De **[[Flagg]] vun [[Prince Edward Island]]** is en dat Provinzwappen nahempfunnen Banner. De Flagg wiest de  Proportschonen 3:2 up; de dree de Fahnenstang afwendt Sieden sünd dör root un witte Bänner begrenzt. 

Dat bövere Drittel wiest en golden Leopard, de so utsücht as de Leopard up dat engelsch Wappen. Up de beid ünner Drittels sünd links dree just upslahn Eekenbööm (Symbol för de dree Bezirke vun de Insel) un rechts een utwussen Eekenboom  (Symbol för Grootbritannien) afbildt.

Inführt wurr de Flagg an‘ 24. März 1964.

## Weblenken
* Symbole vun Provinz Prince Edward Island
* Flaggenhistorie vun Prince Edward Island
Giovanni Gabrieli

**Giovanni Gabrieli** (* 1557 in Venedig; † 12. August 1612 ok dor) weer en italieensch Komponist.

## Leven

Giovanni Gabrieli studeer bi sien Unkel, den Komponisten Andrea Gabrieli un bi Orlando di Lasso während de sien Tiet in München. He wurr 1584 oder 1585 2.&nbsp;Organist an de Kark San Marco (Markuskark) in Venedig un övernehm nah de Dood vun sien Unkel 1586 ok de sien Positschoon as Komponist un Hööftorganist.

Die Tradition der Venezianischen Mehrchörigkeit setzt er an San Marco fort, die sich durch das Alternieren von zwei bis zu acht im Raum verteilten Chören definiert.

He is in Venedig in de Kark Santo Stefano begraven.

## Wark

Gabrieli gellt as wichtige musikalisch Persönlichkeit an‘ Övergang vun de  Renaissance hen to’n Barock. Sien Arbeiten hebbt all fröh Gebruuk makt vun den Basso Continuos un in de *„Sonata pian e forte“* finnen sück eenig vun de fröhesten dynamisch Kennteknungen (d.&nbsp;h. Markeerungen to’n jeweiligen Insatz vun Luutstärke in de Musik).

Naamhaft Komponisten as Michael Praetorius un insbesünnere Heinrich Schütz weern Schöler vun Gabrieli.

Vun sien Arbeiten keemen de eersten in en 1575 to Venedig rutkommen Sammlung rut, wiedere in de 1587 ok in Venedig vun hüm verapenlicht Sammlung vun  Gesängen vun sien Unkel Andrea Gabrieli.

De wichtigsten vun hüm verfaat  Sammlungen sünd

* de nömmt Concerti di A. et di G. Gabrieli (1587),
* Ecclesiasticae cantiones (1589, to 4–6 Stimmen)
* Madrigale zu 5 Stimmen (1589)
* Sacrae symphoniae I (1597, to 6–16 Stimmen för Gesang un Instrumente)
* Symphoniae sacrae II (1615, to 6–19 Stimmen), eerst nah sien Dood  herutgeven
* Canzoni e sonate (1615, to 3–22 Stimmen), eerst nah sien Dood herausgeven 

## Literatur
* Carl von Winterfeld: *Johannes Gabrieli und sein Zeitalter*. Berlin 1834, Teil 1 (PDF)
* Denis Arnold: *Giovanni Gabrieli and the Music of the Venetian High Renaissance.* Oxford University Press,  London 1979, ISBN 0-19-315247-9
* S. Kunze: *Die Instrumentalmusik Giovanni Gabrielis.* Tutzing 1963
* S. Schmalzriedt: *Heinrich Schütz und andere zeitgenössische Musiker in der Lehre Giovanni Gabrielis.* Neuhausen 1972
* R. Wiesenthal: *Die Sacrae Symphoniae Giovanni Gabrielis.* Diss., Jena 1954
* Giovanni Gabrieli in In: Meyers Konversations-Lexikon. 4. Auflage. Band 6, Bibliographisches Institut, Leipzig 1885–1892,  S. 822.

## Weblenken

* DNB-Katalog
* Gemeenfree Notenutgaaven in dat International Music Score Library Project
* http://www3.cpdl.org/wiki/index.php/Giovanni_Gabrieli Gemeenfree Notenutgaaven in de  Choral Public Domain Library (ChoralWiki) (engelsch)]
* Personennaamdatei

## Enkeld Nahwiesen un Anmarken
Rolf Gölz

**Rolf Gölz** (* 30. September 1962 in Bad Schussenried) is en ehmalger düütsch Radrennfohrer.

Gölz wunn in sien Amateurtiet 1983 de Weltmeesterschap mit de düütsch Bahnveerer un bi de Olympisch Sömmerspelen 1984 in Los Angeles wunn he een Sülver – un en  Bronzemedaille in de 4000 Meter Eener- bzw. Mannschapsverfolgung. Wegen sien kraftvullen Fohrwies wurr Gölz vun völ Kollegen „Turbo“ nömmt.

In sien Profi-Tiet van 1985 bit 1993 hörr he to de wenig düütsch Straatenfohrer mit internatschonaal Bedüüden. Gölz spezialiseer sück dorbi vör allen up klassisch  Eendagsrennen. So wunn he jeweils as eerst Düütsch den La Flèche Wallonne 1988, Paris–Brüssel 1988 as ok Mailand-Turin (1988 und 1989), as ok as eerst Nicht-Spanier överhoopt 1988 de Vuelta a Asturias. All 1987 wunn he bi de Meesterschap vun Zürich. Bi de Tour de France kunn he 1987 un 1988 jeweils en Deelstreck winnen. Buterdem gelungen hüm Gesamtsiege bi de Ruta del Sol (1985, 1987) un bi de Middelmeer-Rundfohrt 1992.

Nah sien Radsportkarriere hett Gölz en Studium vun de Bedrievswertschap to’n Enn’ brocht un hett as sportlich Leiter bi dat Team Gerolsteiner arbeit. Todem weer he vör dat ZDF as Co-Kommentator bi Tour-de-France-Överdragen tätig un hett 2003 en Book över klassisch Eendagsrennen (*Mythos Klassiker*) schreven. 1994–1999 seet he för de Free Wähler in den Gemeenderaat vun Bad Schussenried.

Hüüd hett he in Bad Saulgau en Fohrradgeschäft.

## Wat he schafft hett

**1985**
* Gesamtsieg Ruta del Sol
* Deutscher Straßenmeister

**1987**
* Etappensieg Tour de France
* Meesterschap vun Zürich
* Gesamtsieg Ruta del Sol
* Gesamtsieg un 2 Deelstrecken Tour du Haut-Var
* Gesamtsieg un 2 Deelstrecken Grand Prix Midi Libre
* 2. Gesamtrang un en Etappe Baskenland-Rundfohrt

**1988**
* Etappensieg Tour de France
* Mailand-Turin
* La Flèche Wallonne
* Paris–Brüssel
* Giro del Piemonte
* Vuelta a Asturias
* Irland-Rundfohrt
* Piemont-Rundfohrt
* Gesamtwertung un 2 Deelstrecken Vuelta a Asturias 
* een Etappe Valencia-Rundfohrt
* een Etappe Baskenland-Rundfohrt
 
**1989**
* Mailand-Turin
* een Deelstreck Aragon-Rundfohrt
* 2. Gesamtrang un en Deelstreck Tirreno–Adriatico
* 2 Etappen Valencia-Rundfohrt

**1990**
* een Deelstreck Dauphiné Libéré
* een Deelstreck Baskenland-Rundfohrt
* 2. Platz Mailand–Sanremo

**1992**
* Gesamtwertung un 2 Etappen Middelmeer-Rundfohrt

## Teams
*1985-1986 Del Tongo
*1987 - 1989 Super Confex
*1990 Buckler
*1991 - 1992 Ariostea

## Weblenken

* Gölz in de Datenbank vun Velo Palmares
* Rolf Gölz up Radsportseiten.net
Ellis Marsalis

**Ellis Louis Marsalis** (* 14. November 1934 in New Orleans, Louisiana; † 1. April 2020) weer en US-amerikaansch Jazzpianist un buterdem en spoodriek Jazz-Lehrer.  

## Leven un Wark
Marsalis hett eerst Klarinett lernt un speel in en Highschoolband. To dat Klaveer wessel he eerst nah sien Studium vun de Musikerziehung an de *Dillard University*, dat he 1955 afslooten hett. He hett dornah eerst mit Ed Blackwell un Alvin Batiste tosommenarbeitn, 956 en Tiet lang mit Ornette Coleman. 1963 entstunnen Upnahmen mit den Coltrane-Epigonen Nat Perrilliat. Nah diversen Erfohrungen as Club-Pianist, Begleiter vun bekannt Jazzsolisten, un in TV-Shows in de Band vun Al Hirt, hett he sien Studien an de Loyola University ergänzt. Van 1967 bit 1975 weer he Dozent för afroamerikaansch Musik un Improvisatschonon an de Xavier University of Louisiana in New Orleans. Dornah weer he Direkter vun dat *New Orleans Center for the Creative Arts* (*NOCCA*).

As Musiker hett he in de Loop vun sien Karriere mit Nat Adderley, de *Rebirth Brass Band* vun Kermit Ruffins un mit David "Fathead" Newman arbeit, buterdem mit lokalen Projekten as dat *American Jazz Quintett* un de *Heritage Hall Jazz Band*. 1989 entstunn ünner sien nominell Leitung dat Live-Sessionalbum *A Night at Snug Harbor, New Orleans* mit Gastmusikern as Nicholas Payton, Tony Dagradi, Rick Margitza, Donald Harrison un Art Blakey; 1995 gemeensam mit Söhn Wynton *Joe Cool's Blues*, widmet de Peanuts-Cartoonmusik as ok Vince Guaraldi. 1999 nehm he en Soloalbum mit Ellington-Interpretatschonen up.

Marsalis is Vader vun de berühmt Jazzmusiker Wynton Marsalis, Branford Marsalis und Delfeayo Marsalis.  He weer buterdem Lehrer vun eenig bekannt  Jazzmusiker ut de Generatschoon vun sien Söhns, as Nicholas Payton, Donald Harrison, Terence Blanchard un annern. 

Sien Klaveerspiel weer tonächst vun Oscar Peterson un Nat King Cole beinfloot.

De Musiker is mit 85 Johren in't Krankenhuus an de Folgen vun de dör den Corona-Virus veroorsaakte Krankheit COVID-19 doodbleven.

## Ehrungen
2011 wurr he mit de NEA Jazz Masters Fellowship uttekent.

## Diskographisch Henwiesen
* *The Classic Ellis Marsalis* (Boplicity, 1963) mit Nat Perrilliat, Marshall Smith, James Black
* *Ellis Marsalis Trio* (Blue Note, 1990) mit Bob Hurst un Jeff Watts
* *Whistle Stop* (Columbia, 1993) mit Branford un Jason Marsalis, Bob Husrt, Jeff Watts
* *A Night at Snug Harbor, New Orleans* (Evidence, 1989) Nicholas Payton, Tony Dagradi, Rick Margitza, Donald Harrison, Bill Huntington, Art Blakey
* *Duke in Love* (Columbia, 1999) solo

## Literatur
* Ian Carr, Digby Fairweather & Brian Priestley: *Rough Guide Jazz*, Stuttgart, Metzler 2004 (2. Auflage), ISBN 978-3-476-01892-2
* Richard Cook & Brian Morton. *[[The Penguin Guide to Jazz]] on CD* 6th edition. ISBN 0-14-051521-6

## Weblenken

* DNB-Katalog
* Personennaamdatei
* Ahnenlist vun Wynton Marsalis

## Enkeld Nahwiesen
Damiano Cunego

**Damiano Cunego** (* 19. September 1981 in Verona) is en ehmalger italieensch Radrennfohrer.  

## Karriere
### 1997–2001
Cunego keem mit eerst 16 Jahren to’n Radsport. All dree Johr later wurr he Junioren-Straatenweltmeester. Bald wurr he wegen sien Körperbau un Fohrstil in de Presse tonehmend as *„de nee [[Marco Pantani|Pantani]]“* betekent. Sien Ökelnaam is aber *Il Piccolo Principe* (de lütte Prinz].

### 2002–2004
2002 wurr he Profi. 2004 wunn he tonächst de Trentino- un de Apenninen-Rundfohrt. Wenig Weeken later wunn he as man eerst 22-johrig den Giro d’Italia, de nah de Tour de France as dat swoorste Etappenrennen vun de Welt gellt. Nich blots den Gesamtsieg hett he henkregen, man ok noch veer Deelstrecken wunnen, ofschons he eenig as Helper för sien Teamkollegen, den tweemaligen Giro-Siegers Gilberto Simoni, inplaant ween weer. An Enn’ vun dat Johr wunn he dennn ok noch de Lombardei-Rundfohrt. In de Saison 2004 weer he somit Führender in de letzt konventionell UCI-Weltranglist.  

### 2005
2005 keem he wegen Erkrankung bi den Giro blots up den 18. Platz un muss sien Start bi de Tour de France ok afseggen. 

### 2006–2007
2006 weer he nu alleenig Kapitän bi sien Rennstall, Gilberto Simoni harr den Radstell wesselt. Bi den Giro keem Cunego upl Platz 4 und bi de Tour de France up Platz 12. He weer aber de beste Nahwussfohrer un kreeg dorüm ok dat Witt Trikot. 

1007 keem he sowohl bi den Giro as ok bi de Tour de Suisse jeweils up Platz 5. Bi de Vuelta a España keem he aber to Fall un harr mit den Gesamtsieg nichts mehr to doon. Ok bi de Weltmeesterschap in dat Johr leep nichts, wiel he Hülpdeensten för den olden und nee Weltmeester Paolo Bettini leisten muss, so dat he blots up Platz 50 keem. Stattdessen wunn he aber weer de Lombardei-Rundfohrt.

### 2008
2008 keem he bi Paris-Nizza up Platz 17 in, wunn denn dat Amstel Gold Race  un keem bi den Walloonschen Piel up Platz 3. Up den Giro hett he affsehn, um an de Tour de France deeltonommen. Dor keem he aber ok to Fall un hett dat Rennen upgeven. Wegen sien Verletzung kunn he denn ok nich an de Olympisch Spelen in Peking deelnehmen. To’n Afsluss vun dat Johr wurr he Viezweltmeester achter Alessandro Ballan un kunn denn ok noch mal de Lombardei-Rundfohrt winnen.

### 2011
Dornah weer dat en paar Johr wat ruhiger, aber 2011 kunn he den Giro dell'Appennino winnen. Bi de Tour de Suisse wurr up de letzte Deelstreck (en Eenzeltietfohren) noch vun den US-Amerikaner Levi Leipheimer slahn, so dat he bit dit Etappenrennen den 2. Platz belegg.

## Doping
In’ April 2011 hett de Staatsanwaltschap vun Mantua ankünndigt, Cunego wegen Dopings antoklagen.

2018 hett he sien Loopbahn afslooten.

## Wat he schafft hett

## Enkeld Nahwiesen


## Weblenken

* Offiziell Websteed (italieensch)
* Damiano Cunego in de Datenbank vun Radsportseiten.net
Dean Cundey

**Dean Cundey** (* 12. März 1946 in Alhambra, Kalifornien, USA; an sik *Dean R. Cundey*) is en US-amerikaanschen Kameramann, de bi vele Filmen vun bekannten Speelbasen as John Carpenter, Steven Spielberg, Robert Zemeckis un Ron Howard mitarbeit hett. 

## Leven un Wark
Cundey weer een vun de eersten Kameralüüd, de de neesten Technologien för Kameras insetten deen. To’n Bispeel kamt vun em de Kamerafohrten in Filmen as *Halloween* oder *Escape from New York*. Mit den Videofilm *[[Honey, We Shrunk Ourselves]]* hett he 1997 eenmol ok as Speelbaas arbeit, un in en poor Filmen harr he ok lütte Nevenrullen. 

För sien Arbeit weer he ok al mit Priesen uttekent un eenmol sogor för den *[[Oscar]]* vörslahn.

## Filmografie (Utwahl)

## Utteken
Cundey weer bi hüüt (Juni 2011) för negen Filmpriesen nomineert, dorünner eenmol ok för den *[[Oscar]]* in de Kategorie *[[Oscar/Best Kamera|Best Kamera]]* för den Film *Who Framed Roger Rabbit*. Wunnen hett he twee Priesen:
* 1999: den *[[President’s Award]]* vun de *Society of Camera Operators*
* 2002: den *[[Daytime Emmy Award]]* in de Kategorie *Rutragen Leistung för en Enkelt-Kamera-Opnahm* för *Religion & Ethics Newsweekly*

## Weblenken
Andromeda

**Andromeda** (ooltgreeksch Ἀνδρομέδα) betekent

* Andromeda, Figur ut de greeksche Mythologie,
* Andromeda, Steernbild an’n nöördlichen Himmel,
* *[[Andromeda (Geslecht)|Andromeda]]* (Rosmarinheid), Geslecht vun de Heidkruutplanten,
* *[[Andromeda (Feernsehreeg)|Andromeda]]*, Feernsehreeg na Gene Roddenberry,
* *[[Andromeda (Oper)|Andromeda]]*, Oper vun Claudio Monteverdi,
* Andromeda, sweedsche Musikgrupp, de Progressive-Metal speelt,
* Andromeda, brietsche Musikgrupp, de Hardrock speelt,
* Andromedanevel, Spiralgalaxie in’t Steernbild Andromeda,
* KFNB Andromeda, öösterrieksche Lokomotiv,
* Andromeda-Tower, Gebüüd in Wien, Öösterriek,
* Andromeda Nachrichten, düütsch Science-Fiction-Club-Magazin,
* Alesis Andromeda A6, analogen Synthesizer,
* *[[The Andromeda Strain (Roman)|The Andromeda Strain]]*, Roman vun den Schriever Michael Crichton,
* *[[The Andromeda Strain (Film)|The Andromeda Strain]]*, Verfilmen vun den Roman ut dat Johr 1971,
* *[[The Andromeda Strain (2008)|The Andromeda Strain]]*, Feernseh-Tweedeeler un Remake vun den Film.
The Andromeda Strain

**The Andromeda Strain** betekent

* *[[The Andromeda Strain (Roman)|The Andromeda Strain]]*, Roman vun den Schriever Michael Crichton ut dat Johr 1969,
* *[[The Andromeda Strain (Film)|The Andromeda Strain]]*, Verfilmen dorto vun Robert Wise ut dat Johr 1971,
* *[[The Andromeda Strain (2008)|The Andromeda Strain]]*, Remake dorvun as Feernseh-Tweedeeler vun Mikael Salomon ut dat Johr 2008.
Martin Derganc

**Martin Derganc** (* 20. März 1977 in Novo mesto) is en ehmalger  sloweensch Radrennfohrer.

## Karriere
Martin Derganc fung sien Profikarriere 2000 bi dat tweetklassig sloweensch Team KRKA-Telekom Slovenije an, harr aber all tovör in de U23 för de italieensch Mannschap Zalf-Désirée-Fior eenig good Ergevnisse infohren; so wunn he ünner annern 1997 dat sloweensch Eendagsrennen Grand Prix Krka. In sien eerst Johr as Profi kunn he de Gesamtwertung vun de Slowenien-Rundfohrt, den Grand Prix Krka un de Gesamtwertung as ok en Deelstreck vun de Kroatien-Rundfohrt up sien Naam schrieven. Een Johr later wurr he sloweensch Meester in’t Straatenrennen. 

In de Saison 2002 is he denn för dat italieensch Team Acqua e Sapone-Cantina Tollo antreden, wo he in Mario Cipollini sien *[[Sprinterzug]]* integreert wurr, aber mit en Etappensieg bi de Öösterriek-Rundfohrt ok för en eegen Spood sörgen kunn. För de Johren 2003 un 2004 ünnerschreev he bi dat italieensch Team Domina Vacanze-Elitron un kunn 2003 trotz en bannig swoor Unfall bi Mailand–Sanremo de Gesamtwertung un een Deelstreck vun den Brixia Tour winnen.

Martin Derganc, de all nah de Saison 2004 sien Profikarriere afslooten hett, is tweemal bi den Giro d’Italia antreden un keem 2002 up Platz 95 vun de Gesamtwertung. Sien spoodriekst Saison weer 2001, de he ünner de 250 besten Fohrer vun de UCI-Weltranglist afsluuten dee. 

## Wat he schafft hett
**1997**
* Grand Prix Krka

**2000**
* Gesamtwertung Slowenien-Rundfohrt
* Grand Prix Krka
* Gesamtwertung un een Deelstreck Kroatien-Rundfohrt

**2001**
* Sloweensch Meester in’t Straatenrennen

**2002**
* een Deelstreck Öösterriek-Rundfohrt

**2003**
* Gesamtwertung un een Deelstreck Brixia Tour

## Teams
* 2000 KRKA-Telekom Slovenije
* 2001 KRKA-Telekom Slovenije
* 2002 Acqua e Sapone-Cantina Tollo
* 2003 Domina Vacanze-Elitron
* 2004 Domina Vacanze

## Weblenken
* Martin Derganc in de Datenbank vun Radsportseiten.net
* Översicht bi trap-friis.dk
* Foto vun Derganc (Midden) in dat Trikot vun den sloweensch Meester in’t Straatenradrennen (2002)

## Enkeld Nahwiesen
Ulrich Biesinger

**Ulrich „Uli“ Biesinger** (* 6. August 1933 in Augsborg; † 18. Juni 2011 ok dor) weer en  düütsch Footballspeler..

## Karriere
### Vereen

1952 fung sien Loopbahn bi den Vereen BC Augsborg an. Mit de Vereen keem he aber nich vöran, ok nich as Helmut Haller neben hüm Sturmpartner wurr. 1960 is he denn to’n SSV Reutlingen wesselt. Nah twee Johr is he 1963 weer to’n BC Augsborg torüchgahn. Mit de Vereen is he denn in de 1. Amateurliga Bayern afsteegen. Dornah is he to TSV Schwaben Augsborg wesselt. Nah en paar Spelen för dissen Vereen hett he sück en Meniskusverletzung totrucken, vun de he sück letztlich nich mehr verhaalt hett. 1965 hett he sien Karriere denn beend. 

### Natschonalmannschap
Ok wenn he mit sien Vereen nie ganz baben mispelen kunn, so weer he doch good genog, ok in de Natschonalmannschap to spelen. He hett van 1953 bit 1957 7 B-Lännerspelen bestreeden, in de he dree Doren schaaten hett.

Van 1954 bit 1959 keem he dorto up 7 A-Lännerspelen. He hörr all to dat WM-Upgeboot 1954 keem aber nich to’n Insatz. 1958 wurr he nich to dat WM-Team beropen. 

## Nah sien Karriere

Nah sien Karriere hett he noch en paar Nahwussmannschapen in’n Ruum Augsborg traineert. Sien Levensünenrholt hett de lehrte Mechaniker in de Expeditschoon vun en groot Ünnernehmen bestreeden. 

Am 18. Juni 2011 is Biesinger unverwacht in statschonärer Behandlung storven. He weer siet 1956 mit sien Frau Elfriede verheiraadt.

## Literatur
* Deutschlands Fußball, Das Lexikon, Sportverlag Berlin, 2000, ISBN 3-328-00857-8
* Deutschlands Fußball-Nationalspieler, Das Lexikon, Sportverlag Berlin, 1997, ISBN 3-328-00749-0
* Vom Kronprinzen bis zur Bundesliga, AGON, 1996, ISBN 3-928562-85-1
* Spielerlexikon 1890–1963, Knieriem/Grüne, AGON, 2006, ISBN 3-89784-148-7
* Als Morlock noch den Mondschein traf, Die Geschichte der Oberliga Süd, Klartext, 1993, ISBN 3-88474-055-5
* Augsburger Allgemeine - Nahroop: http://www.augsburger-allgemeine.de/sport/fc-augsburg/Uli-Biesinger-Der-Fussball-war-sein-Leben-id15552346.html

## Enkeld Nahwiesen
FIFA Women’s World Cup

De **FIFA-Pokaal von de WM för Froonslüüd** is de Pokaal, den de Winner bi de Football-Weltmeesterschop von de Froonslüüd kriggt. Den Pokaal hett dat toeerst to de WM 1999 geven.

William Sawaya von dat Ünnernehmen Sawaya & Moroni ut Mailand hett den Pokaal designt.

De Pokal wiest en sülvern Football, de von en gollen Spiraal dragen warrt. De Sockel is ut Marmelsteen, de Spiraal un de Football sünd ut rein Sülver mit en Schicht ut 23-Karat-Gold un Wittgold. He is mit 45&nbsp;cm wat höger as de Pokal von de Mannslüüd, wiggt aver mit 1,8&nbsp;kg düüdlich weniger as de Pokaal von de Mannslüüd, de 6,175&nbsp;kg op de Waag bringt. De Pokaal köst so bi 30.000 US-Dollar.

Bi jede WM warrt en ne’en Pokaal maakt, den de Winner den behollen dröff.

## Winners

* 1999: USA
* 2003: Düütschland
* 2007: Düütschland

## Weblenken

* List mit Fotos un Daten to all FIFA-Pokaals (hoochdüütsch)

## Footnoten
Karla Kick

**Karla Kick** is dat offizielle Maskottjen för de Football-WM von de Froonslüüd 2011. Karla Kick is en brune Katt un driggt en Football-Trikot mit witt Hemd, swarte Büx, witte Strümp un Footballschoh.

De Kreativagentur *GMR Marketing GmbH* ut Frankfort hett Karla Kick utklamüsert. Dat Publikum vörstellt worrn is se toeerst vör dat eerste Speel von de Football-Ü-20-WM von de Froonslüüd 2010 an’n 13. Juli 2010 in Baukem.
Almuth Schult

**Almuth „Alma“ Schult** (* 9. Februar 1991 in Dannenbarg) is en düütsche Doorhöderin in’n Froonfootball. Se is Maat von de Düütsche Footballnatschonalmannschop von de Froonslüüd bi de Football-Weltmeesterschop von de Froonslüüd 2011.

Almuth Schult is in Lomitz opwussen un mit fiev Johr bi’n FC SG Gartow in’t Wendland anfungen, Football to spelen. 2007 is se na’n Hamborger SV gahn. 2008 is se ut persönliche Grünn na Stendal trocken un hett denn in de Regionalliga bi’n Meideborger FFC speelt. Dor kunn Schult en Stammplatz winnen un is 2009 mit’n Vereen in de 2. Bundsliga Noord opstegen. 2010 hett se ehr Abitur maakt. To de Saison 2011/12 schall Almuth Schult för den Bundsliga-Vereen SC 07 Bad Neuenahr spelen.

Mit de düütsche Ü-20-Natschonalmannschop hett se bi de Ü-20-WM 2010 in Düütschland wunnen un bi de Ü-17-WM 2008 in Neeseeland den drüdden Platz maakt. Almuth Schult hett ok mit de Ü-19-Natschonalmannschop bi dat EM-Turnier 2010 in Mazedonien mitmaakt un hett dor mit ehr Mannschop in’t Halvfinaal gegen Frankriek na Verlängerung un Ölvenmeterscheten verloren.

Bi de Europameesterschap 2013 in Schweden, stunn se ok in' Kader, keem aber nich to'n Insatz. 

## Spood
* 3. Platz Ü-17-Weltmeesterschop 2008
* Opstieg in de 2. Bundsliga Noord 2009
* Halvfinaal U-19-Europameesterschop 2010
* Ü-20-Weltmeesterin 2010

## Footnoten


## Weblenken
* 
* Profil bei dfb.de (hoochdüütsch)
Forces of Nature

**Forces of Nature** (op plattdüütsch co veel as „Kräft vun de Natur“; dt. Titel: *Auf die stürmische Art*) is de Titel vun en US-amerikaansche romantische Filmkummedie ut dat Johr 1999. Speelbaas weer Bronwen Hughes, de Hööftrullen weern mit Ben Affleck un Sandra Bullock besett.

## Inholt
Affleck speelt in den Film den korrekten Schöönling Ben Holmes, de kort vör sien Hochtiet steiht. To’n Anfang vun’n Film fiert ne mit sien Frünnen Junggesellenafscheed, wo he noch mol de Söög rutlaten dröff. Sien Frünnen hebbt em sogor ok en Strippersche ranholt, dat he sik noch mol wat ankieken kann. Sien Grootvadder kriggt dat dor aver mit dat Hart bi. In’t Krankenhuus vertellt sien Opa em, dat he faken vun annere Fronslüüd dröömt harr. As he ünnerwegens is na Savannah, woneem he mit sien Bruut Bridget fiern will, vertellt em en Passageer, dat he de Eh för en groten Swinnel holt. Dat allen's gifft em to denken.

Mit de Reis na Savannah schient dat gor nich so eenfach to wesen: Sien Fründ hett de Ehringen vergeten un kann nich mitflegen. Bi’n Start vun sien Fleger kummt denn en Seemööv in’n Motor un de Fleger neiht in’n Dutt. Allns lett, as wenn dat mit de Hochtiet nich wesen schall. Op eenmol finnt sik Ben in Sellschop vun Sarah Lewis wedder, de he in’n Fleger drapen hett. Mit Auto, Bus un Bahn geiht de Reis wieter. Ünnerwegens beleevt se jümmer wedder Saken, de Ben sien Plaan to heiraden in Fraag stellt.

Sarah is op de annern Siet ünnerwegens, üm ehrn 10 Johr ollen Söhn to besöken, de bi ehrn eersten Mann leevt. Man, se is bang dorvör, vunwegen dat se ehr Kind lange Tiet nich mehr sehn hett. De Fohrt geiht drünner un dröver: Dat Geld geiht jem ut, se föhrt in de verkehrte Richt, un slaht sik mit Lögen dör. Mit de Tiet verkiekt de beiden sik inenanner. In Savannah ankamen steiht Ben vör de Fraag, wat he doon schall. Opletzt kann he nich anners, as doch sien Bridget to heiraden. Sarah beduert dat, dröpt denn aver ehr Kind wedder.

## Kritiken
De Tietschrift *TV Movie* 10/1999 snack goot vunt Dreihbook un vun de Trickeffekten, *Cinema* 5/1999 beteken den Film as *hööglich*, film-dienst 9/1999 beschreev em as *an’t Rietbrett utklamüstert* un *vorrutsehbor*. In *TV Spielfilm* 10/1999 weer de Spelbaas loovt. epd Film 5/99 schreev: * ... dank der Besetzung zwar einigermaßen geglückt, bleibt aber allzu verwechselbar. Hollywood-Konfektion mit drei schimmernden Pailletten.*

## Utteken
De Film is söven mol för Filmpriesen vörslahn worrn un hett an’t Enn twee Priesen wunnen:
* 1999: den *[[Teen Choice Award]]* in de Kategorie *Best Wootanfall* för *Sandra Bullock*
* 2000: den *[[Blockbuster Entertainment Award]]* in de Kategorie *Leefsten seen Schauspeler – Kummedie/Romanze* för *Ben Affleck*

## Weblenken

* De Film in Dirk Jasper FilmLexikon
Neeseelandsche Footballnatschonalmannschop von de Froonslüüd

De **Neeseelandsche Footballnatschonalmannschop von de Froonslüüd** vertriddt Neeseeland in’n internatschonalen Froonfootball. De Mannschop höört to’n neeseelandschen Footballverband un hett John Herdman as Trainer.

Nadem de Asiaatsche Footballbund Neeseeland to de eerste Asienmeesterschop in’n Froonfootball inlaadt harr, hebbt sik 1975 de Regionalverbänn von Auckland un Canterbury to’n Neeseelandschen Froonfootballverband tohoopslaten. De Regionalverband von Wellington deed assozieert Liddmaat warrn. Neeseeland hett de Meesterschop denn ok glieks wunnen.

1983 is denn dat eerste Maal de Ozeanien-Meesterschop utspeelt worrn. Dor hett Neeseeland ok wedder wunnen. 1991 hett dat wedder klappt un Neeseeland hett sik so för de eerste Weltmeesterschop qualifizeert. In de Johren dorna stünn Neeseeland en beten in’n Schadden von Australien. Nadem Australien von 2005 af an in de Asienmeesterschop mitspeelt hett, weer Neeseeland aver wedder de Nummer een in Ozeanien, ahn dat dor en annere Mannschop ranrecken kunn.

As Ökelnaams hett dat Team *Football Ferns* (na dat Natschonalsymbool von Neeseeland) un *Swanz* (ut de Afkörten von *Women’s Soccer Association of New Zealand* WSANZ, wat op *swans* [Swään] liekt, wenn een de eerste beiden Bookstaven ümstellt).

## Mannschop

Spelers bi de Football-Weltmeesterschop von de Froonslüüd 2011:

## Turnierbilanz
### Weltmeesterschop

### Ozeanienmeesterschop

### Asienmeesterschop
* 1975: **Winner** (as Gastmannschop)

### Noordamerikameesterschop
* 1993: Tweten (as Gastmannschop)

### Olympsche Spelen
Death Dimension

**Death Dimension** (op plattdüütsch so veel as „Dimension vun’n Dood“; dt. Titel: *Der Einzelkämpfer*) is en US-amerikaanschen Actionfilm ut dat Johr 1978. De Hööftrullen vun den B-Movie hebbt Jim Kelly, Harold Sakata un George Lazenby speelt. Speelbaas weer Al Adamson. 

## Inholt
Dr. Mason is in de Hannen vun en Verbreker-Ünnernehmen. Ünner de Opsicht vun *The Pig* entwickelt he in en aflegen Forschungslabor in de Wööst en „Küllbomb“, de Minschen in wenige Sekunnen dootfreren laten kann. Ümdat sien Utfinnen nich in de verkehrten Hannen fallt, kopeert Mason sien Formel op en Mikrofilm, den he sien Helpersche ünner de Kopphuut inplanten deit. Se schall dormit utneihn un de Informatschonen an den FBI wiedergeven. De Originalünnerlagen verbrennt he und bringt sik denn sülvst üm.

Ofschoonst *Pig* nu nix mehr in de Hand hett, verköfft he de Formel för veel Geld al wieter. Togliek schickt he sien Mackers ut, dat se Mason sien Helpersche wedderfinnen doot. In de Twüschentiet hett aver ok de Polizei mitkregen, dat in de Wööst en geheeme Testexplosion aflopen is. De Karate-Kampmaschien Lt. Detective Ash warrt op den Fall ansett un dat kummt to en Jagd üm dat Weten vun de Küllbomb. Ash kummt dorbi vun en Kamp in den nächsten, kann aver mit sien överlegen Kampkunst een vun *Pig* sien Mackers na’n annern utschalten. Help hett he dorbi vun sien Fründ Li, de ok Karate kann.

En poor mol geiht dat scheef, man denn kriegt *Pig* sien Lüüd de Helpersche vun Mason doch noch to faten. Sülvst as man ehr mit Folter drauht, veraat se ehr Geheemnis nich. In en heemlichen Moment kann se aver de Polizei anropen un warrt dorophen vun Cpt. Gallagher persönlich reddt. Se vertellt em denn vun den Mikrofilm, aver Gallagher gifft sik nu as Helpsmann vun *The Pig* to kennen. Man, Ash kummt em op de Spoor un kann de Fro jüst noch redden, vördem se an de Siet maakt warrn schall. Blots *Pig* kann mit sien rechte Hand un den Mikrofilm utneihn. Na wietere Kampszenen kummt dat denn to’n Showdown. As *Pig* opletzt mit en lütten Fleger aftohauen drauht, tütt Ash sien Pistool un schütt op em. He dröpt den Tank un de Fleger explodeert.

## Kritik
Andrew Borntreger op : *„Schüll dat en Grund geven dissen Film to kieken, denn üm över de böse Macker-Schildpatt un de afsluut unvermodte Schildpadd-Folterszeen to gniggern…“*

## Weblenken
* 
* Death Dimension op Rotten Tomatoes

## Borns
158 v. Chr.

## Wat passeert is
* 

## Boren

## Storven
* Eumenes II., König vun Pergamon (* 221 v. Chr.)
* 159/158 v. Chr.: Terenz, Schriever vun röömsche Kummedien
Denzil Best

**Denzil DaCosta Best** (* 27. April 1917 in New York City; † 24. Mai 1965 ok dor) weer en US-amerikaansch Jazzslagtüüchspeler un -komponist. 

## Leven un Wark
Best, de an Piano, Trompeet un Bass utbild weer, konzentreer sück upgrund vun en Lungschaden af 1943 up dat Drum Set. Tüschen 1943 un 1944 hett he bi Ben Webster arbeit, ansluutend bi Coleman Hawkins (1944/45), Illinois Jacquet (1946) un Chubby Jackson. He speel dor ok mit Musiker vun den Modern Jazz. He weer an en Upnahm mit George Shearing 1948 bedeeligt un wurr 1949 Grünnensliddmaat in de sien Quintett (in dat he bit 1952 bleev). 1949 war he aber ok an wichtig, to’n Deel free improviseerten Upnahmen vun Lennie Tristano mit (*[[Crosscurrents]]*) un hett later ok mit Lee Konitz upnommen. Nah en Autounfall speel he bit 1954 bi Artie Shaw, um denn in dat Trio vun Erroll Garner to arbeiten (1955 bit 1957). Ansluutend speel he mit Phineas Newborn, Nina Simone, Billie Holiday un Tyree Glenn. 1962 weer he noch an de eerste Plaat vun Sheila Jordan bedeeligt. Upgrund vun Lähmungen (man nimmt an dör Aflagerungen in den Gelenken) kunn he denn aber nich mehr arbeiten. He is an de Folgen vun en Trappenstört in en U-Bahn-Statschoon storven. 

Anners as de meest Slagtüüchspelers vun de Bebop, de da musikalisch Geschehen mit Akzenten tegen dat Grundmetrum uplaaden un so tosätzlich rhythmisch Intensität schaffen deen, führ Best de all vun „Papa“ Jo Jones anbahnt legato-Entwicklung konsequent wieder. He speel mit dat Metrum, hett meest blots den Jazzbessen bruukt un hett selten luut Akzente sett. Mit disse Speelwies weer he nich blots Vörbild för de Drummer vun den Cool Jazz; se wurr um 1950 ok in nich to tellend Barmusik-Combos kopeert.

Best komponeer eenig relevant Stücken vun den Bebop, de deelwies aber ok in den fröhen Cool Jazz speelt wurrn, „Move“, „Wee“ oder „Dee Dee’s Dance“ as ok vermutlich – gemeensam mit sien Früend Thelonious Monk – „Bemsha Swing“. Sien Kompositschoon „45 Degree Angel“ wurr ok vun Mary Lou Williams un vun Herbie Nichols („Love, Gloom, Cash, Love“, 1957) upnommen.

## Lexigraphisch Indrääg
* Ian Carr, Digby Fairweather & Brian Priestley. *Jazz Rough Guide*. Stuttgart: Metzler 1999
* Wolf Kampmann: *Reclams Jazzlexikon* Stuttgart 2003;  ISBN 3-15-010528-5

## Weblenken
* Porträt bi Drummerworld
* Denzil Best bi Allmusic (engelsch)
* DNB-Katalog
* Personennaamdatei
Football-Weltmeesterschop von de Froonslüüd 2011

De **Football-Weltmeesterschop von de Froonslüüd 2011** löppt von’n 26. Juni bet to’n 17. Juli 2011 in Düütschland. 16 Mannschoppen speelt in veer Gruppen un denn in’t KO-System gegenenanner. Alltohoop sünd dat 32 Spelen.

## Stadions





## Speelplaan

### Gruppenphaas
#### Grupp A

#### Grupp B

#### Grupp C

#### Grupp D

### Finaalrunn

#### Viddelfinaal

#### Halvfinaal

#### Spiel um Platz 3

#### Finale

## Weblenken

* Offizielle Websteed von de FIFA to de WM (hoochdüütsch, engelsch, franzöösch, spaansch)
Domenico Pozzovivo

**Domenico Pozzovivo** (* 30. November 1982 in Policoro) is en italieensch Radrennfohrer.

He fohr vun 2005 bit 2007 för de irisch Mannschap Ceramica Panaria-Navigare, de allerdings sowohl vun de sportlich Leiten as ok vun dat Fohrerfeld düütlich in italieensch Hand is. Sien best Platzeeren harr he in sien eerst Profi-Johr mit Platz 5 bi den Giro dell’Appennino.

Nahdem he 2006, vun Störtverletzen plaagt, nich mehr an de good Ergevnisse vun sien eerst Saison anknütten kunn, keem he 2007 tonächst up den darten Platz bi de Rundfohrt  Settimana Ciclistica Lombarda. Denn kunn he ok eerstmals an den Giro d’Italia deelnehmen. Nah good Leistungen in de Bargen keem he in de Gesamtwertung up Platz 17 und up Platz 3 in de Jungprofiwertung achter Andy Schleck un Riccardo Ricco. 

2010 kunn he denn de Brixia Tour winnen. 2014 hett he sück en Been braken, un een Johr is he bi den Giro d’Italia bi en Stört mit dat Gesicht upkommen. So leep dat Johr 2016 för hüm ok noch nich good. 

Bi en Körpergrött vun 1,65 m weggt he 53 kg.

## Wat he schafft hett
;2009
* en Deelstreck Settimana Ciclistica Lombarda

;2010
* een Deelstreck Giro del Trentino
* twee Deelstrecken un de Gesamtwertung Brixia Tour

;2011
* Platz 4 in den Giro del Trentino
* een Deelstreck Brixia Tour

;2012
* een Deelstreck un Gesamtwertung Giro del Trentino
* een Deelstreck Giro d’Italia
* 8. Platz Gesamtwertung Giro d’Italia
* een Deelstreck Slowenien-Rundfohrt
* Mannschapstietfohren Giro di Padania

**2015**
* een Deelstreck Katalonien-Rundfohrt
* een Deelstreck Giro del Trentino

**2017**
* een Deelstreck Tour de Suisse

## Teams
*2005 Ceramiche Panaria-Navigare
*2006 Ceramiche Panaria-Navigare
*2007 Ceramiche Panaria-Navigare
*2008 CSF Group-Navigare
*2009 CSF Group-Navigare
*2010 Colnago-CSF Inox
*2011 Colnago-CSF Inox
*2012 Colnago-CSF Inox
*2013-2017 Ag2r La Mondiale
*2018 Bahrain-Merida

## Weblenken
* Körtbeschrieven
* Datenkoort
* Pozzovivo in de Datenbank vun Radsportseiten.net
Distributiv

De **Distributiv** (mannigmal ok **Plurativ** nöhmt) is en sünnerliche Numerus in de Spraakwetenschap. He betekent de Verdeln vun bestimmte Saken. Dörmit warrt en Reeg vun Numerialia (Tallwöör) dörstellt, as dat ok bi de Kardinaltallen, Ordinaltallen un Kollektivtallen is.

Dat Plattdüütsche kennt düsse Woortfoorm nich, man blots mit de Hülp vun sünnerlichen Ümschrieven as *je*: *je veer Assen oder Königen billt en Quartett*.
Dörto gifft dat noch solke Wöör as *enkelt*, de as *Exklusiv* betekent warrt. 

In dat Latien existeert en Woortfoorm för Distributivnumeralia:*, …* – düsse warrt mit de *adverbium numerale* ok för de Multiplikatschoon bruukt (de in’t Plattdüütsche mit de Multiplikativa op *-mal/-mol* billt warrt):
: 2 \times 2 =4 
*bis bina sunt quattuor* ‚tweemal je twee sünd veer‘

De Distributiv tritt besünners in de Turkspraken op:
So to’n Bispell in’t Uigursche vun de Turfan-Texten: *tört öd içinde yana ikir*'er** öd adrılur'' („binnen vun de veer Jahrtieden warrt je twee (Neven-)Jahrtieden ünnerscheden“);
oder in de modernen Türkei-[[Törksche Spraak|Türksch]]: ''Ikiş**er*' yataklı iki oda istiyoruz* („Wi müchen twee Rüüm mit je twee Betten.“).

Butendem gifft dat Distributivsuffixen in’t klass’sche Mongoolsche (*-ğad/-ged*) un in de Westtochaarsche (Tocharisch B): *-waiwenta*

## Enkelnawiesen
Singularetantum

En **Singularetantum** (Mehrtall: *Singulariatantums*) is en Woort, dat blots in de Singular (Eentall) vörkaamt. Solke Wöör warrt nich so faken mit en unbestimmten Artikel bruukt un steiht faken ok heel ahn Artikel. 

Singulariatantums kaamt in vele Rebeden vöör:
*Konkreta, de wat untallbaret betekent: Watt, Larm
* Abstrakta: de Döst, de Vernunft, de Nutiet
* substantiveerte Verbinfinitiven: Dinken, Vertehen, Vergeten
* substantiveerte Adjektiven: dat Plattdüütsche, dat Unvergeetliche
* vele Substantiven op *-heit* oder *-keit*: Düsterheit, Gesundheit
* vele Substanzen: Melk, Helium, Goold
* Organisatschonen: Post, Polizei

Se köönt dörch Kompositschoon in de Mehrtall sett warrn, se kriegt denn en Suffix oder en anneret Woort achteranhangt. So kann een to *Loof* in de Plural *Loofaarten* seggen.

Dat Gegendeel herto is dat Pluraletantum.

## Süh ok
* Pluraletantum
* Antall
Kanaadsche Footballnatschonalmannschop von de Froonslüüd

De **Kanaadsche Footballnatschonalmannschop von de Froonslüüd** vertriddt Kanada in’n internatschonalen Froonfootball. De Mannschop höört to’n kanaadschen Footballverband un hett Carolina Morace as Trainer.

## Mannschop

Spelers bi de Football-Weltmeesterschop von de Froonslüüd 2011:

## Turnierbilanz
### Weltmeesterschop

### Noordamerikameesterschop

### Olympsche Spelen

Kanada weer dat eerste Maal 2008 för Olympia qualifizeert un is as een von de beiden besten Gruppendrüdden in’t Viddelfinaal kamen. Dor hebbt se dör en 1:2 n.V. gegen de USA, de later de Goldmedalj wunnen hebbt, rutflagen.

## Weblenken

* Websteed von de Natschonalmannschop (engelsch)
Antall

**Antall** betekent

* Antall, in de Grammatik en Form, de wiest, woveel Instanzen von dat Substantiv bedrapen sünd.

**Antall** is de Familiennaam von

* József Antall Senior (1896–1974), ungaarschen Jurist un Politiker,
* József Antall (1932–1993), ungaarschen Politiker.

Kiek ok bi: Antal.
David Zabriskie

**David "Dave" Zabriskie** (* 12. Januar 1979 in Salt Lake City, Utah) is en ehmalger US-amerikaansch Profi-Radrennfohrer. He is 1,83 m groot un weggt  67&nbsp;kg. 

## Karriere
In de Jahren 2001 bit 2004 fohr he för dat US Postal Team, van 2005 bit 2007 weer he Liddmaat vun dat  däänsch Team CSC. Siet 2008 fohrt he vör dat Team Garmin-Cervélo. 

To sien gröttste Erfolgen bit 2006 tellen en Etappensieg bi de Vuelta a España (2004), de Gewinn vun de 8. Deelstreck (Eenzeltietfohren) bi de Giro d’Italia 2005 un vun dat Uptakttietfohren bi de Tour de France in dat Johr 2005 as ok de Sülvermedaille in dat Eenzeltietfohren bi de Straaten-Weltmeesterschap 2006. Zabriskie weer US-amerikaansch Meester in dat Eenzeltietfohren 2000 (U 23), 2004 un 2006. 

In de folgend Johren kunn he jeweils den Titel vun den Natschonalmeester in dat Eenzeltietfohren verteidigen (2007-2009). 2009 wunn he todem to’n eersten Mal in sien Karriere en Rundfohrt, de Tour of Missouri. Den Grundsteen för den  Gesamtsieg hett he up de darde Deelstreck mit en överleegen Sieg in dat Tietfohren leggt. Nahdem he toletzt veer Mal nah’nanner natschonaler Meester in’t Eenzeltietfohren weer, hett Zabriskie 2010 vun en mögelk Titelverteidigung affsehn. 

Vun den Fohrertypus is Zabriskie to de  Tietfohrer to tellen. In disse Disziplin hörrt he siet Johren to de Besten vun sien Sport.

2005 hett he sien Fru Randi heiraadt.

## Wat he schafft hett
;2004
*  US-amerikaansch Meester – Eenzeltietfohren 
* 1. Deelstreck (Manschapstietfohren) un 11. Deelstreck Vuelta a España

;2005
* 1. Deelstreck Tour de France (Eenzeltietfohren)  
* 8. Deelstreck Giro d’Italia (Eenzeltietfohren)

;2006
* US-amerikaansch Meester – Eenzeltietfohren
* Prolog un 3. Deelstreck (Eenzeltietfohren) Dauphiné Libéré 
* Platz 2 Tietfohren - Straatenweltmeesterschap

;2007
* US-amerikaansch Meester – Eenzeltietfohren

;2008
* een Deelstreck Tour de Georgia (Mannschapstietfohren)
* een Deelstreck Giro d'Italia (Mannschapstietfohren)
* US-amerikaansch Meester – Eenzeltietfohren

;2009
* US-amerikaansch Meester – Eenzeltietfohren
* 5. Deelstreck (Eenzeltietfohren) un Gesamtwertung Tour of Missouri

;2010
* 3. Deelstreck Tour of California

;2011
* een Deelstreck Tour de Romandie (Eenzeltietfohren)
* een Deelstreck Tour of California (Eenzeltietfohren)
* US-amerikaansch Meester – Eenzeltietfohren

## Teams
* 2000 7 UP-Colorado Cyclist
* 2001-2002 US Postal Service
* 2003-2003 US Postal Service-Berry Floor
* 2005-2007 Team CSC
* 2008-2011 Team Garmin-Cervélo

## Weblenken

* Offiziell Siet vun David Zabriskie
* Fahrerprofil im Internet Archive
* David Zabriskie in de Datenbank vun Radsportseiten.net
Nadine Angerer

**Nadine Marejke „Natze“ Angerer** (* 10. November 1978 in Lohr an’ Main) is en düütsch Footballspelerin. 

De Doorhöderin speelt toletzt in de Bundsliga för de Mannschap vun 1. FFC Frankfort. Siet 1996 speelt se ok för de düütsch Natschonalmannschap, mit de se 2003 un 2007 Weltmeesterin wurr. Bi Olympisch Spelen hett se mit de Mannschap dreemal en Bronzemedaille wunnen. In de Johren 1997, 2001, 2005, 2009 un 2013 wunn se mit de düütsch Mannschap de Football-Europameesterschap. 2013 wurr se todem bi de eerstmals dörführt Wahl to de *Europääsch Footballspelerin vun dat Johr* wählt.

Nah de Europameesterschap 2013 is se to den austraalschen Vereen Brisbane Roar wesselt, wo se en half Johr spelen will, um den hör Loopbahn in de USA forttosetten. In’n Januar 2014 is Angerer vun de FIFA as Weltfootballersche vun’t Johr 2013 wählt worrn.

## Borns


## Weblenken

* Offiziell Homepage vun Nadine Angerer
* Info-Siet vun den DFB
* Aktuell Bundsligastatistik